wannaphong/clean_thaiwikipedia huggingface dataset:
# จังหวัดปาปัวกลาง
ปาปัวกลาง หรือ ปาปูวาเตองะฮ์  เป็นจังหวัดที่ตั้งอยู่ทางตอนกลางของภูมิภาคปาปัวในประเทศอินโดนีเซีย ได้รับการจัดตั้งขึ้นเมื่อวันที่ 30 มิถุนายน พ.ศ. 2565 จากอดีตอำเภอ 8 อำเภอทางตะวันตกของจังหวัดปาปัว ครอบคลุมพื้นที่ 66,130.49 ตารางกิโลเมตร และมีประชากรประมาณ 1,409,000 คนจากการประมาณการอย่างเป็นทางการเมื่อกลางปี พ.ศ. 2564

จังหวัดปาปัวกลางมีอาณาเขตค่อนข้างสอดคล้องกับภูมิภาควัฒนธรรมเมเอปาโก ทางทิศตะวันตกติดต่อกับจังหวัดปาปัวตะวันตก ทางทิศเหนือติดต่อกับส่วนที่เหลือของจังหวัดปาปัว และทางทิศตะวันออกติดต่อกับจังหวัดปาปัวที่สูงและจังหวัดปาปัวใต้ ศูนย์กลางการบริหารและศูนย์กลางทางเศรษฐกิจของจังหวัดคือนาบีเร ซึ่งเป็นเมืองใหญ่อันดับที่ 2 ในตอนกลางของภูมิภาคปาปัว (รองจากตีมีกา)

 หน่วยการบริหาร 
พื้นที่จังหวัดปาปัวกลางแบ่งออกเป็น 8 อำเภอ  ได้แก่
# จังหวัดปาปัวที่สูง
ปาปัวที่สูง หรือ ปาปูวาเปอกูนูงัน  เป็นจังหวัดหนึ่งของประเทศอินโดนีเซีย ตั้งอยู่บริเวณที่สูงตอนกลางของภูมิภาคปาปัว เป็นจังหวัดเดียวในประเทศที่ไม่มีทางออกสู่ทะเล ครอบคลุมพื้นที่ 69,685.31 ตารางกิโลเมตร และมีประชากร 1,408,641 คนจากการประมาณการอย่างเป็นทางการ ณ กลางปี พ.ศ. 2564

จังหวัดปาปัวที่สูงได้รับการจัดตั้งขึ้นเมื่อวันที่ 30 มิถุนายน พ.ศ. 2565 โดยแยกพื้นที่ออกมาจากจังหวัดปาปัวพร้อมกับจังหวัดปาปัวกลางและจังหวัดปาปัวใต้ เมืองหลักของจังหวัดคือวาเมนาในอำเภอจายาวีจายา

 หน่วยการบริหาร 
พื้นที่จังหวัดปาปัวที่สูงแบ่งออกเป็น 8 อำเภอ  ได้แก่
# ไลฟ์แจสมิน
ไลฟ์แจสมิน  เป็นเว็บไซต์สำหรับผู้ใหญ่ที่เน้นให้บริการในด้านการถ่ายทอดสดผ่านสัญญาณต่อเนื่อง (live streaming) และบริการอื่นที่เกี่ยวข้อง ซึ่งเนื้อหามักเกี่ยวข้องกับการเปลือยกายหรือกิจกรรมทางเพศ ตั้งแต่ระบำเปลื้องผ้า การสนทนาแบบสองแง่สองง่าม (dirty talk) ไปจนถึงการสำเร็จความใคร่ด้วยเซ็กซ์ทอยและการร่วมเพศอย่างชัดแจ้ง ผู้แสดงส่วนใหญ่เป็นเพศหญิงแต่ก็มีผู้แสดงเพศชายจำนวนไม่น้อย บางส่วนเป็นคนตรงเพศ (cisgender) บ้างเป็นคนข้ามเพศ (transgender) อาจพบว่ามีการแสดงร่วมกับนักแสดงอื่นในเว็บไซต์ด้วย

ไลฟ์แจสมินก่อตั้งโดย György Gattyán เมื่อ ค.ศ. 2001 ไลฟ์แจสมินกลายเป็นเว็บไซต์ที่ได้รับความสนใจอย่างรวดเร็วในช่วงต้นคริสต์ทศวรรษ 2000 ไลฟ์แจสมินเป็นหนึ่งในเว็บไซต์แคมมิง (camming) สำหรับผู้ใหญ่ที่ใหญ่ที่สุดในโลก ควบคู่กับแชเทอเบท (Chaturbate) จากอเมริกา และบองกาแคมส์ (BongaCams) จากเนเธอร์แลนด์

 ประวัติ 
ไลฟ์แจสมินก่อตั้งขึ้นใน ค.ศ. 2001 ในยูอาร์แอล jasmin.hu ซึ่งเน้นกลุ่มผู้ชมในประเทศฮังการี

ใน ค.ศ. 2014 ไลฟ์แจสมินเริ่มผลิตและและถ่ายทอดโฆษณาทางโทรทัศน์ มีโฆษณาจากไลฟ์แจสมินอยู่สองรายการที่ถูกส่งให้ออกอากาศระหว่างการประกาศผลรางวัลไพรม์ไทม์เอมมีแต่ถูกปฏิเสธโดยเอ็นบีซีNBC Rejects Porn Site Jasmin.com’s Emmy Awards Ad

 รางวัลและการเสนอชื่อ 
+รายการรางวัลที่ไลฟ์แจสมินได้รับรางวัลและการเสนอชื่อรางวัลชนะได้รับการเสนอชื่อ รางวัลเอวีเอ็น รางวัลวีนัส รางวัลเอ็กซ์บิซ รางวัลวายนอท รวมจำนวนครั้งที่ชนะและได้รับการเสนอชื่ออ้างอิง
+รางวัลเอวีเอ็นปีผลรางวัล2011 เว็บไซต์ไลฟ์แชทยอดเยี่ยม2012 เว็บไซต์ไลฟ์แชทยอดเยี่ยม2013 เว็บไซต์ไลฟ์แชทยอดเยี่ยม2014 เว็บไซต์ไลฟ์แชทยอดเยี่ยม2015 เว็บไซต์ไลฟ์แชทยอดเยี่ยม
+รางวัลวีนัสปีผลรางวัล2013 แคมไซต์แบบสดยอดเยี่ยม (นานาชาติ)
+รางวัลเอ็กซ์บิซปีผลรางวัล2007 เว็บไซต์วิดีโอแชทสดแห่งปี2009 เว็บไซต์วิดีโอแชทสดแห่งปี2010 เว็บไซต์วิดีโอแชทสดแห่งปี2011 แคมไซต์แบบสดแห่งปี2012 แคมไซต์แบบสดแห่งปี2013 แคมไซต์แบบสดแห่งปี เว็บไซต์สำหรับมือถือแห่งปี2014 แคมไซต์แบบสดแห่งปี เว็บไซต์สำหรับมือถือแห่งปี2015 เว็บไซต์สำหรับผู้ใหญ่แห่งปี — ประเภทไลฟ์แคม2016 เว็บไซต์สำหรับผู้ใหญ่แห่งปี — ประเภทไลฟ์แคม (ยุโรป)2017 เว็บไซต์สำหรับผู้ใหญ่แห่งปี — ประเภทไลฟ์แคม (ยุโรป)2018 แคมไซต์แบบสดแห่งปี — ยุโรป

+รางวัลเอดับบลิวปีผลราางวัล2015 แคมไซต์แบบสดแห่งปี2016 ซอฟต์แวร์ออกอากาศยอดเยี่ยม2016 แคมไซต์แบบพรีเมียมแห่งปี2016 แคมไซต์แบบสดแห่งปี2017 ฝ่ายสนับสนุนออนไลน์ยอดเยี่ยม2017 แคมไซต์แบบสดแห่งปีr2018 แคมไซต์แบบสดแห่งปี2019 แคมไซต์แบบสดแห่งปี2019 ฝ่ายสนับสนุนออนไลน์ยอดเยี่ยม2019 Exec Award
+รางวัลวายนอทปีผลรางวัล2013 แคมไซต์แบบสดยอดเยี่ยม2017 แพลตฟอร์มแสดงผ่านกล้องยอดเยี่ยม (ยุโรป)
+บูคาเรสต์ซัมมิทปีผลรางวัล2017 แคมไซต์สดแห่งปี2018 แคมไซต์สดแห่งปี2019 การตลาดแบบพันธมิตรยอดเยี่ยม2019 การฝึกอบรมยอดเยี่ยม2019 แคมไซต์ที่มีความคิดริเริ่มเป็นเลิศ2019 เว็บไซต์ถ่ายทอดสดผ่านกล้องแห่งปี2021 เว็บไซต์ไลฟ์แคมแบบพรีเมียมยอดเยี่ยม
# วอลเลย์บอลชายมอนเตเนกรินเฟิสต์ลีก
วอลเลย์บอลชายมอนเตเนกรินเฟิสต์ลีก (, Prva liga Crne Gore u odbojci za muškarce) เป็นลีกวอลเลย์บอลระดับสูงสุดของประเทศมอนเตเนโกร อยู่ภายใต้การบริหารของสหพันธ์วอลเลย์บอลมอนเตเนโกร ก่อตั้งขึ้นในปี ค.ศ. 2006 หลังจากการล่มสลายของประเทศเซอร์เบียและมอนเตเนโกร

สโมสรที่ประสบความสำเร็จมากที่สุดคือ บูดวาสการีวีเยรา ซึ่งชนะเลิศ 8 สมัย และหลังจากยุบสโมสรในปี ค.ศ. 2017 สโมสรได้ก่อตั้งขึ้นใหม่ชื่อใน บูดวา ซึ่งชนะเลิศ 4 สมัยติดต่อกัน

 ทำเนียบผู้ชนะเลิศ 
 ฤดูกาล ชนะเลิศ รองชนะเลิศ อันดับที่ 32006–07  บูดุชนอสต์พอดกอรีตซาบันกา  บูดวาสการีวีเยรา  เยดินตส์วอ บีเยลอ ปอลเย2007–08  บูดุชนอสต์พอดกอรีตซาบันกา  บูดวาสการีวีเยรา  เยดินตส์วอ บีเยลอ ปอลเย2008–09  บูดวาสการีวีเยรา  บูดุชนอสต์พอดกอรีตซา   สตูเดนต์สกี เซนตาร์ 2009–10  บูดวาสการีวีเยรา  บูดุชนอสต์พอดกอรีตซา   สตูเดนต์สกี เซนตาร์ 2010–11  บูดวาสการีวีเยรา  บูดุชนอสต์พอดกอรีตซา   สตูเดนต์สกี เซนตาร์ 2011–12  บูดวาสการีวีเยรา  บูดุชนอสต์พอดกอรีตซา   สตูเดนต์สกี เซนตาร์ 2012–13  บูดวาสการีวีเยรา  บูดุชนอสต์พอดกอรีตซา  เยดินตส์วอ บีเยลอ ปอลเย2013–14  บูดวาสการีวีเยรา  บูดุชนอสต์พอดกอรีตซา  เยดินตส์วอ บีเยลอ ปอลเย2014–15  บูดวาสการีวีเยรา  บูดุชนอสต์พอดกอรีตซา  วอลเลย์สตาร์นิกชิช2015–16  บูดวาสการีวีเยรา  บูดุชนอสต์พอดกอรีตซา  เยดินตส์วอ เบมักซ์ บีเยลอ ปอลเย2016–17  เยดินตส์วอ เบมักซ์ บีเยลอ ปอลเย  บูดวาสการีวีเยรา  บูดุชนอสต์แคพิทอลพลาซาพอดกอรีตซา 2017–18  เยดินตส์วอ เบมักซ์ บีเยลอ ปอลเย  บูดุชนอสต์แคพิทอลพลาซาพอดกอรีตซา  บาร์วอลเลย์2018–19  บูดวา  บูดุชนอสต์แคพิทอลพลาซาพอดกอรีตซา  เยดินตส์วอ เบมักซ์ บีเยลอ ปอลเย2019–20  บูดวา  เยดินตส์วอ เบมักซ์ บีเยลอ ปอลเย  บูดุชนอสต์พอดกอรีตซา2020–21  บูดวา  บูดุชนอสต์พอดกอรีตซา  มอร์นาร์บาร์2021–22  บูดวา  บูดุชนอสต์พอดกอรีตซา  กาเลบบาร์2022–23  บูดวา  บูดุชนอสต์พอดกอรีตซา  มอร์นาร์บาร์

 จำนวนครั้งที่ชนะเลิศ 
 สโมสร จำนวน ปี บูดวาสการีวีเยรา   2008–09, 2009-10, 2010-11, 2011-12, 2012–13, 2013–14, 2014–15, 2015–16 บูดวา   2018-19, 2019-20, 2020-21, 2021-22, 2022-23 บูดุชนอสต์พอดกอรีตซา   2006–07, 2007–08 เยดินตส์วอ เบมักซ์ บีเยลอ ปอลเย  2016-17, 2017-18
# คาร์นัก
ศาสนาสถานแห่งคาร์นัก หรือที่เรียกกันทั่วไปว่า คาร์นัก (,"Karnak". Merriam-Webster's Collegiate Dictionary, Eleventh Edition. Merriam-Webster, 2007. p. 1550 ซึ่งเดิมมาจากภาษาอาหรับ: خورنق Khurnaq แปลว่า "หมู่บ้านที่มีป้อมปราการ") เป็นศาสนสถานที่ประกอบไปด้วยวัด เสา วิหารและสิ่งปลูกสร้างอาคารอื่นๆ ที่ผุพังจำนวนมาก ใกล้กับเมืองลักซอร์ ประเทศอียิปต์ การก่อสร้างศาสนสถานแห่งนี้เริ่มขึ้นในรัชสมัยของฟาโรห์เซนุสเรตที่ 1 (ครองราชย์ระหว่าง 1971–1926 ปีก่อนคริสตกาล) ในสมัยราชอาณาจักรกลาง (ประมาณ 2000–1700 ปีก่อนคริสตกาล) และดำเนินการก่อสร้างจนไปถึงสมัยราชอาณาจักรทอเลมี (ระหว่าง 305–30 ก่อนคริสตศักราช) ถึงแม้ว่าสิ่งปลูกสร้างและอาคารที่ยังหลงเหลืออยู่นั้น ส่วนใหญ่จะมีอายุย้อนถึงเพียงสมัยราชอาณาจักรใหม่เท่านั้น แต่บริเวณโดยรอบศาสนสถานแห่งคาร์นักเป็นบริเวณที่ในภาษาอียิปต์โบราณเรียกว่า Ipet-isut ("สถานที่ที่ได้รับการคัดเลือกมากที่สุด") และเป็นสถานที่สักการะหลักของเทพเจ้าทั้งสามแห่งธีบส์ในช่วงราชวงศ์ที่สิบแปดแห่งอียิต์ โดยมีเทพอามุนเป็นเทพเจ้าสูงสุด ซึ่งยังเป็นส่วนหนึ่งของอนุสรณ์สถานประจำเมืองธีบส์ ในปี ค.ศ. 1979 ศาสนสถานแห่งคาร์นักก็ได้รับการขึ้นทะเบียนเป็นมรดกโลกโดยองค์การยูเนสโกพร้อมกับส่วนอื่นๆ ของเมือง ศาสนสถานแห่งคาร์นักได้เป็นที่มาของชื่อหมู่บ้านเอล-คาร์นัก ในสมัยปัจจุบันในบริเวณใกล้เคียงและล้อมรอบด้วยบางส่วน ซึ่งห่างจากเมืองลักซอร์ไปประมาณ 2.5 กิโลเมตร (1.6 ไมล์)
# วัดจำปา
วัดจำปา อาจหมายถึง
 วัดจำปา กรุงเทพมหานคร
 วัดจำปา ตำบลบ้านลาน อำเภอบ้านไผ่ จังหวัดขอนแก่น
 วัดจำปา ตำบลภูเหล็ก อำเภอบ้านไผ่ จังหวัดขอนแก่น
 วัดจำปา จังหวัดเชียงราย
 วัดจำปา อำเภอนาหว้า จังหวัดนครพนม
 วัดจำปา หมู่ที่ 6 ตำบลนาเดื่อ อำเภอศรีสงคราม จังหวัดนครพนม
 วัดจำปา หมู่ที่ 12 ตำบลนาเดื่อ อำเภอศรีสงคราม จังหวัดนครพนม
 วัดจำปา ตำบลท่าบ่อสงคราม อำเภอศรีสงคราม จังหวัดนครพนม
 วัดจำปา จังหวัดนนทบุรี
 วัดจำปา จังหวัดบุรีรัมย์
 วัดจำปา อำเภอท่าเรือ จังหวัดพระนครศรีอยุธยา
 วัดจำปา (ร้าง) อำเภออุทัย จังหวัดพระนครศรีอยุธยา
 วัดจำปา จังหวัดยโสธร
 วัดจำปา จังหวัดศรีสะเกษ
 วัดจำปา ตำบลสนามคลี อำเภอเมืองสุพรรณบุรี จังหวัดสุพรรณบุรี
 วัดจำปา (ร้าง) ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี
 วัดจำปา (ร้าง) ตำบลพิหารแดง อำเภอเมืองสุพรรณบุรี จังหวัดสุพรรณบุรี
 วัดจำปา อำเภออู่ทอง จังหวัดสุพรรณบุรี
 วัดจำปา จังหวัดสุราษฎร์ธานี
 วัดจำปา อำเภอเมืองสุรินทร์ จังหวัดสุรินทร์
 วัดจำปา อำเภอรัตนบุรี จังหวัดสุรินทร์
 วัดจำปา อำเภอสนม จังหวัดสุรินทร์
 วัดจำปา จังหวัดอุดรธานี
# เพลิงพระนาง
เพลิงพระนาง อาจหมายถึง

 เพลิงพระนาง (ละครโทรทัศน์ พ.ศ. 2539)
 เพลิงพระนาง (ละครโทรทัศน์ พ.ศ. 2560)
# สแมกส์ เจ0723.3-7327
สแมกส์ เจ0723.3-7327  เป็นกระจุกดาราจักรซึ่งอยู่ห่างออกไป 5.12 พันล้านปีแสงภายในกลุ่มดาวปลาบินทางซีกฟ้าใต้ (RA/Dec = 110.8375, −73.4391667) กระจุกนี้เป็นหย่อมท้องฟ้าที่มองเห็นได้จากซีกโลกใต้ กล้องโทรทรรศน์อวกาศฮับเบิลและกล้องโทรทรรศน์อื่น ๆ มักติดตามถ่ายภาพกระจุกนี้เพื่อเสาะหาอดีตอันไกลโพ้น 

สแมกส์ เจ0723.3-7327 เป็นเป้าหมายของการถ่ายภาพสีเต็มรูปแบบภาพแรกที่กล้องโทรทรรศน์อวกาศเจมส์ เวบบ์ ถ่ายโดยใช้กล้องเนอร์แคมและเปิดเผยสู่สาธารณชน ก่อนหน้านี้กล้องโทรทรรศน์อวกาศฮับเบิลในโครงการสำรวจกระจุกขนาดใหญ่ทางใต้ (สแมกส์) รวมทั้งกล้องโทรทรรศน์อวกาศพลังค์และกล้องโทรทรรศน์อวกาศจันทราเคยสังเกตการณ์กระจุกนี้มาแล้ว
# วัดประตูสาร
วัดประตูสาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำสุพรรณบุรี ในตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 9 ไร่ 83 ตารางวา มีที่ธรณีสงฆ์จำนวน 1 แปลง เนื้อที่ 3 ไร่ 1 งาน 80 ตารางวา 

ที่มาของชื่อ "ประตูสาร" ในอดีตพื้นที่เหนือวัดประตูสารขึ้นไปประมาณ 100 เมตรเศษเป็นคู เคยเป็นเพนียดคล้องช้างแต่โบราณ คาดว่าเป็นเพนียดคล้องช้างสมัยอู่ทอง จนล่วงเข้ามาอยู่สมัยอยุธยา เมื่อควาญช้างไปไล่ต้อนช้างจากป่าสูงเข้ามาเพนียด ควาญช้างจะค่อย ๆ คัดเลือกช้างที่มีลักษณะดีไว้ใช้งาน หรือเพื่อเป็นช้างศึกต่อไป ประตูสาร จึงหมายถึงประตูของช้าง

วัดประตูสารสร้างราว พ.ศ. พ.ศ. 2223 (หลักฐานไม่แน่ชัด) ได้รับพระราชทานวิสุงคามสีมาเมื่อ พ.ศ. 2280 สุนทรภู่ได้แต่งนิราศสุพรรณโดยกล่าวถึงวัดประตูสาร ในอดีตศาลาของวัดเคยใช้เป็นศาลตัดสินคดีความ พอตัดสินเสร็จ ศาลก็ยกเลิกไปแล้วกลับมาเป็นศาลาวัดตามเดิม

อาคารเสนาสนะที่สำคัญ ได้แก่ อุโบสถเก่าฐานแอ่นโค้งท้องสำเภา ภายในมีจิตรกรรมฝาผนัง เขียนในสมัยพระบาทสมเด็จพระนั่งเกล้าเจ้าอยู่หัว เป็นเรื่องเกี่ยวกับพุทธประวัติตอนสำคัญ ทศชาติชาดกโดยแทรกเรื่องราววิถีชีวิตของผู้คนในสมัยเข้าไปด้วย เช่น ชาวกะเหรี่ยง ชาวจีน ชาวลาว ส่วนวิหารประดิษฐาน  หลวงพ่อดำ พระพุทธรูปโบราณเก่าแก่ที่ประดิษฐานคู่วัดมานาน  มณฑป  เป็นที่ประดิษฐานรูปจำลองพระครูวิธุรสุตาคมพระเกจิชื่อดัง บ่อน้ำศักดิ์สิทธิ์ และยังมีธรรมาสน์ ตู้พระไตรปิฎก ฯลฯ

 ลำดับเจ้าอาวาส 
ลำดับเจ้าอาวาส และผู้รักษาการแทนเจ้าอาวาส วัดประตูสาร (เท่าที่พบข้อมูล)อิสสระปัญโญนามะ ภิกขุ (เล็ก ณ สงขลา). (2497). ที่ระลึกกฐินกองการโยธา เทศบาลนครกรุงเทพ ปีที่ 12 ทอด ณ วัดประตูสาร. ม.ป.ท. : ม.ป.พ.พระครูสุวรรณคณารักษ์. (2507). หนังสืออนุสรณ์ พิมพ์เป็นที่ระลึกในงานพระราชทานเพลิงศพ พระครูวิธุรสุตาคม เจ้าอาวาสวัดประตูสาร. สุพรรณบุรี: มนัสการพิมพ์.กรมการศาสนา กระทรวงศึกษาธิการ. (2545). ประวัติวัดทั่วราชอาณาจักร เล่ม 21. พิมพ์ครั้งที่ 1. กรุงเทพฯ: โรงพิมพ์การศาสนา.
+ลำดับรายนามเริ่มวาระสิ้นสุดวาระหมายเหตุ1หลวงพ่อดี (ง่อย)ราวสมัยรัชกาลที่ 3ราวปลายสมัยรัชกาลที่ 4เจ้าอาวาส, มรณภาพ2เจ้าอธิการดี (หลวงปู่ดี)ราวปลายสมัยรัชกาลที่ 4ราวปลายสมัยรัชกาลที่ 5เจ้าอาวาส, มรณภาพ3พระครูวิบูลเมธาจารย์ (หลวงปู่ภู)ราวปลายสมัยรัชกาลที่ 5พ.ศ. 2465เจ้าอาวาส, เจ้าคณะใหญ่เมืองสุพรรณบุรี ภายหลังยกเป็นกิตติมศักดิ์, มรณภาพ4พระครูวิธุรสุตาคม (ก๋ำ สุวรรณเนตร คงฺคสุวณฺโณ)พ.ศ. 2465พ.ศ. 2471ผู้รักษาการแทนเจ้าอาวาสพ.ศ. 2471พ.ศ. 2505เจ้าอาวาส, มรณภาพ5พระครูพิศิษฐ์สมณการ (ทอง จ้อยศรีเกตุ ญาณสิทฺโธ)พ.ศ. 2505พ.ศ. 2508ผู้รักษาการแทนเจ้าอาวาสพ.ศ. 2508พ.ศ. 2545เจ้าอาวาส, มรณภาพ6พระครูพิพัฒน์สุวรรณสาร (บุญช่วย ศรีโมรา ปวฑฺฒโน)พ.ศ. 2545พ.ศ. 2546ผู้รักษาการแทนเจ้าอาวาสพ.ศ. 2546 -เจ้าอาวาส, ปัจจุบัน
# ดาวคนละดวง
ดาวคนละดวง เป็นนวนิยายไทยจากปลายปากกาของ วิศวนาถ ได้ถูกนำมาสร้างเป็นละครโทรทัศน์ทั้งสิ้น 2 ครั้ง ครั้งแรกในปี พ.ศ. 2542 ผลิตโดย บริษัท บางกอก ออดิโอ วิชั่น จำกัด จากการกำกับของ ฉลอง ภักดีวิจิตร ซึ่งใช้ชื่อในการกำกับว่า ดรรชนี ออกอากาศทาง ช่อง 7 สี นำแสดงโดย พีท ทองเจือ รับบทเป็น ธนัท ฉัตรมงคล บำเพ็ญ รับบทเป็น วสันต์ เกวลิน คอตแลนด์ รับบทเป็น ชลันธร และ จิตติมา สำเภาทอง รับบทเป็น ศุภิกาดาวคนละดวง (2542)

ครั้งที่ 2 ในปี พ.ศ. 2564 ผลิตโดย บริษัท อาหลอง กรุ๊ป จำกัด โดย แก้ว-บุญจิรา ภักดีวิจิตร และ กู๊ด-เฉิดบุญ ภักดีวิจิตร ลูกสาวและลูกชายของ ฉลอง ภักดีวิจิตร จากการกำกับของ โหน่ง-กฤษณพงศ์ ราชธา ออกอากาศทาง ช่อง 3 เอชดี นำแสดงโดย วรินทร ปัญหกาญจน์ รับบทเป็น ธนัท ฐากูร การทิพย์ รับบทเป็น วสันต์ สุภาพร วงษ์ถ้วยทอง รับบทเป็น ชลันธร และ ลักษณ์นารา เปี้ยทา รับบทเป็น ศุภิกา โดยละครเวอร์ชั่นนี้ได้จัดงานบวงสรวงเมื่อปลายเดือนสิงหาคม พ.ศ. 2562"เกรท-บูม" นำทีมบวงสรวง "ดาวคนละดวง" จากค่ายอาหลอง บู๊สนั่นจอแน่นอน

 นักแสดง 
 ตัวละคร  ละครโทรทัศน์ พ.ศ. 2542  ละครโทรทัศน์ พ.ศ. 2564 ธนัท พีท ทองเจือ วรินทร ปัญหกาญจน์ วสันต์ ฉัตรมงคล บำเพ็ญ ฐากูร การทิพย์ ชลันธร เกวลิน คอตแลนด์ สุภาพร วงษ์ถ้วยทอง ศุภิกา จิตติมา สำเภาทอง ลักษณ์นารา เปี้ยทา เจ้าสัวสุนัย สมจินต์ ธรรมทัต ฐกฤต ตวันพงค์ ผู้กองคำรณ สิรคุปต์ เมทะนี  หงส์ รุ่งนภา กิตติวัฒน์ ฉัตรฑริกา สิทธิพรมโซอี้ รชยา ทัพพ์คุณานนต์ ชิดชัย วิศรุต หิรัญบุศย์ อินทรี ณัฐรินภรณ์ พรหมมินทร์ เทิดศักดิ์ ภาสกร เครือโสภณ กระทิง คริส แคราย ภูธฤทธิ์ พรหมบันดาล เเอนดี้ ชูพงษ์ ช่างปรุง พลตำรวจตรีฉลอง (พ่อธนัท) ราม ราชพงษ์ สมมาตร ไพรหิรัญ ดาบตำรวจแฉล้ม (พ่อวสันต์) ยอดชาย เมฆสุวรรณ โย่ง เชิญยิ้ม ดนุยส (พ่อชลันธร) อนันต์ สัมมาทรัพย์ อธิวัฒน์ สนิทวงศ์ ณ อยุธยา คุณหญิงฉวี ประเสริฐศรี จันทน์อาภรณ์ สุปราณี เจริญผล อัศวิน กัญจน์ ภักดีวิจิตร  วิรุจน์  กัญจน์ ภักดีวิจิตร มะยม สุรินทร คารวุตม์ ใบไม้  มาริลิน เคท การ์ดเนอร์ แปะเฮง โกวิท วัฒนกุล จ่าดำ จรินทร์ พรหมรังษี
# โตเกียวเกรตแบส์
โตเกียวเกรตแบส์  เป็นสโมสรวอลเลย์บอลชายของประเทศญี่ปุ่น แข่งขันในวี.ลีก ดิวิชัน 1 ซึ่งเป็นลีกระดับสูงที่สุดของประเทศ สโมสรก่อตั้งขึ้นในเดือนพฤษภาคม ค.ศ. 2022 โดย บริษัท เนเจอร์ แลบ จำกัด และจะทำการแข่งขันครั้งแรกในฤดูกาล 2022–23

 รูปแบบ 
ชื่อของสโมสรสื่อถึง ผู้เล่นและผู้สนับสนุนได้ถูกเชื่อมต่อกัน เปรียบเสมือนดาว 7 ดวงใน "ดาวกระบวยใหญ่" ซึ่งเป็นหนึ่งใน "กลุ่มดาวหมีใหญ่" โดยสโมสรนั้นจะมีเป้าหมายในการเชื่อมโยงกันระหว่างผู้คน ภูมิภาค และโลก ผ่านวอลเลย์บอล และจะทำให้โลกของวอลเลย์บอลน่าตื่นเต้นและน่าดึงดูดใจมากขึ้น

 ประวัติ 
ในปี ค.ศ. 2021 มีการประกาศว่าสโมสรวอลเลย์บอล เอฟซี โตเกียว จะระงับการดำเนินการหลังจบฤดูกาล 2021–22 กระทั่งเดือนพฤษภาคม ค.ศ. 2022 ได้มีรายงานออกมาใหม่ว่า ทีมจะถูกโอนย้ายไปอยู่ภายใต้ บริษัท เนเจอร์ แลบ จำกัด และก่อตั้งขึ้นเป็นทีมใหม่ที่ชื่อว่า โตเกียวเกรทแบรส์

ในเดือนเดียวกันนั้น บริษัท เกรทแบรส์ จำกัด ได้ถูกก่อตั้งขึ้นเพื่อเป็นบริษัทจัดการกิจการของสโมสรภายใต้ เนเจอร์ แลบ และนักกีฬาบางคนจากสโมสรเอฟซี โตเกียว ก็ได้ย้ายมาเป็นผู้เล่นให้กับสโมสรใหม่นี้

 ผลงาน 
 ผลงานในลีก 
 ชนะเลิศ  รองชนะเลิศ

ลีกอันดับ จำนวนทีมแมตช์ชนะแพ้วี・ลีก ดิวิชัน 1 ฤดูกาล 2022–23 8  10  36  10  26ฤดูกาล 2023–24 7  10  36  17  19 เอส.วี ลีก ฤดูกาล 2024–25 5  10  46  23  23ฤดูกาล 2025–26  colspan=5
# ฟรันทซ์ กริลพาร์ทเซอร์
ฟรันทซ์ เซราฟีคุส กริลพาร์ทเซอร์  เป็นนักเขียนชาวออสเตรีย ได้รับการนับถือเป็นผู้นำของนักเขียนบทละครของออสเตรียในคริสต์ศตวรรษที่ 19 มีการนำบทละครของเขาไปแสดงหลายครั้งที่โรงละครบวร์คเทอาเทอร์ในกรุงเวียนนา นอกจากนี้ เขายังเป็นผู้แต่งบทไว้อาลัยในงานศพของเบทโฮเฟิน 

ประวัติ
ฟรันทซ์ กริลพาร์ทเซอร์ เกิดในกรุงเวียนนา บิดาของเขาเป็นทนายความที่ไม่ประสบความสำเร็จ ส่วนมารดาของเขาก็เป็นโรคประสาท เดิมทีแล้ว บิดาต้องการให้เด็กชายฟรันทซ์เป็นนักกฎหมาย ฟรันทซ์จึงเข้าศึกษานิติศาสตร์ที่มหาวิทยาลัยเวียนนาในปี 1807 ซึ่งในสองปีถัดมา บิดาของเขาก็เสียชีวิตและทำให้ครอบครัวอยู่ในสถานการณ์ยากเข็ญ เมื่อเขาสำเร็จการศึกษาในปี 1811 ฟรันทซ์ก็ทำงานเป็นครูกวดวิชาให้แก่ครอบครัวขุนนาง 

ในปี 1813 เขาก็เข้ารับราชการในตำแหน่งเจ้าพนักงานคลัง ต่อมาในปี 1821 เขาโอนย้ายไปรับราชการในตำแหน่งที่หอสมุดหลวง แต่ไม่สามารถปรับตัวเข้ากับที่นี่ได้ จึงย้ายกลับมาที่คลังจักรวรรดิตามเดิม ต่อมาในปี 1832 เขาได้รับตำแหน่งผู้อำนวยการกองสารบรรณของคลังจักรวรรดิ และดำรงตำแหน่งนี้จนเกษียณราชการในปี 1856
อ้างอิง
# ขนแกะทองคำ
ในเทวตำนานกรีก ขนแกะทองคำ   คือขนแกะของแกะตัวผู้ซึ่งมีเกลียวขนป็นทองคำ 

แกะตัวนี้เป็นแกะที่ได้รับพรจากเทพเฮอร์มีส มันมีนามว่า ฆริโซมาลอส (Khrysomallos)  มันช่วยชีวิตของเจ้าชายฟริกซัสที่กำลังจะถูกเผาบูชายันตามแผนร้ายของแม่เลี้ยง ผู้เป็นมเหสีใหม่ของท้าวแอธะมาสเจ้านครฮาลอส แกะทองคำช่วยเหลือเจ้าชายโดยนำพาเจ้าชายเหาะข้ามทะเลไปถึงนครกอลคิส ซึ่งอยู่ทางตะวันออกของทะเลดำ ท้าวอิทิลัสเจ้านครกอลคิสต้อนรับเจ้าชายเป็นอย่างดี และให้อภิเษกกับพระธิดานามว่าคาลไซโอพี  เจ้าชายฟรีซุสจึงสังหารแกะทองคำแล้วนำขนแกะตัวนั้นถวายแด่เป็นสินสอดแด่ท้าวอิทิลัส ท้าวอิทิลัสรับสั่งให้นำขนแกะทองคำไปเก็บไว้ในอุทยานหลวงโดยมีมังกรเฝ้าอยู่ตลอดเวลา 

เจ้าชายเจสัน (Jason) โอรสของท้าวอีสันเจ้านครไอออลกอส กำลังเรียนวิชาอยู่ต่างบ้านต่างเมือง วันหนึ่ง ท้าวอีสันถูกชิงบัลลังก์โดยอีเลียสผู้อนุชา ระหว่างที่เจ้าชายเจสันเดินทางกลับบ้านเมืองก็บังเอิญได้ช่วยเหลือหญิงแก่ ซึ่งเป็นร่างจำแลงของมหาเทวีของซุส พระนางจึงให้พรว่าจะช่วยให้เจสันได้ครองบัลลังก์ เมื่อเจสันกลับถึงบ้านเกิด ท้าวอีเลียสก็ทำใจต้อนรับขับสู้เจสันผู้เป็นหลานอา โดยบอกว่าถ้าเจสันไปนำขนแกะทองคำแห่งนครออร์โคเมนอสมาให้แก่ตน ก็จะยอมคืนบัลลังก์แก่เจสัน

เจสันรับคำท้าดังกล่าว และให้ช่างต่อเรือนามว่าอาร์กัส ต่อเรือลำหนึ่งซึ่งมีนามว่า "อาร์โก" (Argo) เพื่อใช้เดินทางไปยังนครกอลคิส นอกจากนี้ เขายังได้ชักชวนเหล่าผู้กล้ามากมายร่วมขึ้นเรืออาร์โก

 บรรณานุกรม 
 แบรดแมน, โทนี่. 2550. "เจสันกับขนแกะทองคำ". กรุงเทพฯ: แฮปปี้คิดส์.
# Nicotiana benthamiana
Nicotiana benthamiana (ชื่ออย่างไม่เป็นทางการ benth, benthi หรือ ยาสูบใบเล็ก .) เป็นชนิดพันธุ์ของพืชพื้นเมืองในทวีปออสเตรเลียในสกุล Nicotiana  เป็นชนิดพันธุ์ที่ใกล้ชิดกับยาสูบ

ชื่อพ้องสำหรับชนิดพันธุ์นี้คือ Nicotiana suaveolens var. Cordifolia ซึ่งได้รับการอธิบายโดยจอร์จ เบนแทม (George Bentham) นักพฤกษศาสตร์ชาวอังกฤษในหนังสือ Flora Australiensis ในปี ค.ศ. 1868 ชื่อได้ถูกเปลี่ยนเป็น Nicotiana benthamiana โดยกาเรล โดมิน (Karel Domin) นักพฤกษศาสตร์ชาวเช็กในหนังสือ Bibliotheca Botanica ในปี ค.ศ.1929 เพื่อเป็นเกียรติแก่เบนแทมผู้เขียนคำอธิบายเดิม

 ประวัติ 
ชาวออสเตรเลียใช้พืชชนิดนี้เป็นยากระตุ้น จากการมีส่วนประกอบของนิโคตินและแอลคาลอยด์อื่น ๆ ก่อนที่จะมีการเริ่มใช้พืชยาสูบ (N. tabacum และ N. rustica) ในเชิงพาณิชย์  ชื่อในภาษาของชาวออสเตรเลียพื้นเมืองได้แก่ tjuntiwari, muntju และอื่น ๆ พืชชนิดนี้ถูกเก็บรวบรวมครั้งแรกบนชายฝั่งทางเหนือของออสเตรเลียโดยเบนจามิน บิเนา (Benjamin Bynoe) ในการเดินทางสำรวจของเรือบีเกิล (HMS Beagle) ในปี ค.ศ. 1837

 คำอธิบาย 
พืชล้มลุกชนิดนี้พบได้ในบริเวณโขดหินบนเนินเขาและหน้าผาตลอดภาคเหนือของออสเตรเลีย ที่ความสูงและถิ่นอาศัยหลากหลาย ลักษณะลำต้นตั้งตรงและสูงได้ถึง 1.5 เมตร (59.1 นิ้ว) แผ่ขยายทรงพุ่มได้ไม่เกิน 200 มิลลิเมตร (7.9 นิ้ว) ดอกมีสีขาว

 การใช้ในงานวิจัย 
N. benthamiana ถูกใช้เป็นสิ่งมีชีวิตต้นแบบในการวิจัยพืช ตัวอย่างเช่น ใบค่อนข้างบอบบางซึ่งอาจทำให้ใบช้ำเพื่อในการทดลองการสังเคราะห์เอทิลีน เอทิลีนเป็นฮอร์โมนพืชที่หลั่งออกมาหลังจากพืชได้รับบาดเจ็บ ซึ่งสามารถวัดปริมาณของเอทิลีนที่ปล่อยออกมาได้โดยใช้เทคนิคแก๊สโครมาโทกราฟี เนื่องจากชนิดพันธุ์นี้สามารถติดเชื้อโรคพืชจำนวนมากได้ N. benthamiana จึงถูกนำมาใช้กันอย่างแพร่หลายในด้านไวรัสวิทยาพืช นอกจากนี้ยังเป็นพืชเป้าหมายที่ดีเยี่ยมสำหรับเทคนิคการแทรกซึมอะโกรแบคทีเรีย (agroinfiltration)

N. benthamiana มีสายพันธุ์ป่าจำนวนมากทั่วประเทศออสเตรเลีย และสายพันธุ์ในห้องปฏิบัติการเป็นสายพันธุ์ในสิ่งแวดล้อมสุดขั้วที่มีต้นกำเนิดมาจากประชากรที่ยังคงสงวนการกลายพันธุ์ที่ทำให้เอ็นไซม์ Rdr1 (RNA-dependent RNA polymerase 1) ทำงานลดลง (loss-of-function mutation) ทำให้พืชชนิดนี้มีความไวรับสูง (hypersusceptible) ต่อไวรัส

 เทคโนโลยีชีวภาพ 
N. benthamiana เป็นพืชสามัญที่ใช้สำหรับทำ "pharming" (การเกษตรเพื่อผลิตเภสัชภัณฑ์) สำหรับผลิตสารภูมิต้านทานโมโนโคลนและชีวสังเคราะห์โปรตีนผสม (recombinant proteins) อื่น ๆ ตัวอย่างเช่น ยา ZMapp ถูกผลิตขึ้นโดยใช้พืชชนิดนี้

 การพัฒนาวัคซีนป้องกันโควิด-19 
บริษัทเทคโนโลยีชีวภาพ Medicago ในเมืองควิเบก ประเทศแคนาดา ใช้ N. benthamiana เป็น "โรงงาน" เพื่อผลิตอนุภาคคล้ายไวรัส โดยใช้ระยะเวลาเพาะเลี้ยงสั้นเพียงไม่กี่วันและทำได้ในปริมาณมาก ทำให้สามารถผลิตวัคซีนโควิด-19 ที่มีศักยภาพได้อย่างรวดเร็ว

ในเดือนกุมภาพันธ์ พ.ศ. 2565 กระทรวงสาธารณสุขแคนาดา (Health Canada) อนุญาตให้วัคซีนโควิด-19 ชื่อ CoVLP (ชื่อทางการค้า Covifenz) ที่กระบวนการผลิตใช้ N. benthamiana ใช้ในการป้องกันการติดเชื้อ SARS-CoV-2 ในผู้ใหญ่อายุ 18 ถึง 64 ปี
# เพลิงพระนาง (ละครโทรทัศน์ พ.ศ. 2539)
เพลิงพระนาง เป็นละครโทรทัศน์ไทยในปี พ.ศ. 2539 โดยกันตนา ดัดแปลงเนื้อเรื่องบางส่วนจากหนังสือ เที่ยวเมืองพม่า พระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ และหนังสือ พม่าเสียเมือง ของหม่อมราชวงศ์คึกฤทธิ์ ปราโมช เป็นเรื่องราวสมมติแย่งชิงอำนาจกันจนนำไปสู่ความล่มสลายของบ้านเมือง ออกอากาศทาง ช่อง 5 นำแสดงโดย สันติสุข พรหมศิริ, ชไมพร จตุรภุช และปรียานุช ปานประดับ กำกับโดย อดุลย์ บุญบุตร

 นักแสดง 

 ตัวละคร  ชื่อนักแสดงเจ้านางอนัญทิพย์ชไมพร จตุรภุชเจ้านางเสกขรเทวีปรียานุช ปานประดับเจ้าหลวงเมืองคุ้มสันติสุข พรหมศิริเจ้านางสำเภางามทาริกา ธิดาทิตย์เจ้านางตองนวลณหทัย พิจิตราเจ้าม่านฟ้าพลังธรรม กล่อมทองสุขเจ้านางปิ่นมณีวาสนา พูนผลเจ้านางเรณุมาศเกวลิน คอตแลนด์เจ้านางทองพญาศิริพิชญ์ วิมลโนชเจ้าครองภพปริญญา ปุ่นสกุลเจ้าตองแปงวรวุฒิ นิยมทรัพย์เจ้าปะแดงณัฎฐพล กรรณสูตเจ้านางยอดพุ่มจันทนี สิงห์สุวรรณเจ้าคะนองทนงศักดิ์ ศุภการเจ้านางเครือออนทิพย์ ธรรมศิริเจ้านางริมบึงพรสุดา ต่ายเนาว์คงเจ้าน้อยอินทากษมา นิสสัยพันธ์เจ้านางมณีหยาดมยุรฉัตร สุทธิณีเจ้านางเก็จถวาปัทมา ปานทองเจ้านางแก้วอากาศเสาวลักษณ์ ศรีอรัญญ์ท้าววงษาถนอม นวลอนันต์ขุนเวียงสุชีพ ชัยสิทธิ์ท้าวเฟื้อแฝงอภิพงษ์ ผะเดิมชิตนางเฟืองศศิมาภรณ์ ไชยโกมลนางบัวใหลธัญญาพร รักมากเจ้าบุรพคามทองขาว ภัทรโชคชัยเจ้าหลวงปิตุลาแรม วรธรรมเจ้าเมืองมีดครรชิต ขวัญประชาเจ้าเมืองท่าคอยราม ราชพงษ์เจ้านางเรือนแก้วยุวดี เรืองฉายตนบุญโยธิน มาพบพันธ์นางอุ่นคำน้อย โพธิ์งามขุนแสงตาปรีชา เกตุคำเจ้านางม่านแก้วฉันทนา กิติยพันธ์เจ้านางม่านทิพย์สุดา ชื่นบานเจ้าเมืองสิงห์มานพ อัศวเทพเจ้านางคำจันทร์ดลยา อมลัษเฐียรขุนวังจิตติน ดิษยนิยมขุนคลังคมกฤช ยุตติยงค์

 รางวัล 
 ปี พ.ศ. รางวัล สาขา ผล อ้างอิง 2539 รางวัลโทรทัศน์ทองคำ ครั้งที่ 11 เพลงนำละครดีเด่น
# คลองบางน้อย (จังหวัดสมุทรสงคราม)
คลองบางน้อย เป็นคลองที่แยกจากคลองยายแพง อำเภอบางคนที ไหลลงสู่แม่น้ำแม่กลองบริเวณตำบลกระดังงา อำเภอบางคนที จังหวัดสมุทรสงคราม มีความยาวประมาณ 5 กิโลเมตร มีคลองสายรองที่เชื่อมต่อคลองบางน้อย ได้แก่ คลองไข่เน่า คลองบางใหญ่ คลองกระดังงา (คลองเขาควาย) คลองสำโรง คลองยายแพง คลองบ้านใต้ และคลองจอมปลวก 

ประวัติ
คลองบางน้อยเป็นคลองธรรมชาติคดโค้ง บริเวณปากคลองบางน้อยเป็นที่ตั้งของตลาดน้ำบางน้อยและวัดเกาะแก้ว บริเวณคลองบางน้อยมีชุมชน 3 แห่ง ได้แก่ ชุมชนปากคลองบางน้อย (วัดเกาะแก้ว วัดเกาะใหญ่ ถึงวัดไทร) ชุมชนวัดปากง่าม และชุมชนบางน้อยใน (วัดบางน้อย) โดยมีวัดแห่งแรกบริเวณคลองบางน้อยคือวัดไทร ซึ่งขุนวิเศษฯ นายด่านมะขามเตี้ย ซึ่งเป็นนายด่านเจดีย์สามองค์ เมืองกาญจนบุรี ได้มาปฏิสังขรณ์ขึ้นใหม่ เมื่อ พ.ศ. 2023 ภายหลังมีการสร้างวัดต่าง ๆ ริมคลองคือ วัดบางน้อย (พ.ศ. 2215) วัดเกาะใหญ่ (พ.ศ. 2285) วัดเกาะแก้ว (พ.ศ. 2300) และวัดปากง่าม (พ.ศ. 2305)

เมื่อกรุงศรีอยุธยาเสียกรุงให้แก่พม่า สมเด็จพระเจ้าตากสินกู้เอกราชในศึกที่ค่ายบางกุ้ง บริเวณชุมชนวัดเกาะแก้วซึ่งตั้งอยู่ปากคลองบางน้อย กองทัพพม่าเคยมาตั้งทัพอยู่บริเวณนี้ (รวมถึงบริเวณวัดบางพลับ)

ประมาณ พ.ศ. 2450 มีการตั้งศาลเจ้าพ่อโรงโขนชุมชนบางน้อยใน

ในพระราชหัตถเลขาพระบาทสมเด็จพระจุลจอมเกล้าเจ้าอยู่หัว เสด็จประพาสมณฑลราชบุรี ได้กล่าวถึงสภาพคลองบางน้อยตอนหนึ่งว่า "วันที่ 30 สิงหาคม ร.ศก 128 เวลาบ่าย 2 โมงเศษ ลงเรือล่องไปตามลำน้ำ เลี้ยวเข้าคลองบางน้อยฝั่งตะวันออก คลองนี้เป็นคลองเก่าลึกและกว้าง สายน้ำเชี่ยวแรง ตามลำคลองมีสวนหมาก มะพร้าว และผลไม้หนาแน่นลักษณะสวนเมืองสมุทรสงคราม มีบ้านเรือนฝากระดานเป็นพื้นติดต่อกันเข้าไป วัดใหญ่ ๆ ก็มีหลายวัด ข้างในมีแยกหลายแยก แต่ที่เป็นทางร่วมไปคลองดำเนินสะดวกทางหนึ่ง ไปสมุทรสงครามทางหนึ่ง ออกทางปากคลองนี้ทางหนึ่ง มีตลาดซื้อขายของสด เป็นตลาดประจำอยู่ทุกวัน แต่ทางดำเนินสะดวกได้ปิดเสียเมื่อเวลาได้ทำประตูน้ำนี้แล้ว เพราะฉะนั้นน้ำจึงได้บ่าลงมาคลองนี้ไหลเชี่ยว" 

ช่วงสงครามโลกครั้งที่สองมีผู้คนอพยพย้ายถิ่นฐานเข้ามาอยู่อาศัยบริเวณคลองบางน้อยมากขึ้น เช่นจากอัมพวา บางนกแขวก ราชบุรี เพื่อหนีภัยสงคราม หลังจากนั้นชุมชนคลองบางน้อยประกอบอาชีพเกษตรกรรมทำสวนผลไม้ เช่น มะพร้าว กล้วย ลิ้นจี่ ส้มโอ จนเมื่อมีการตัดถนนทำให้การสัญจรโดยคลองลดลง ในช่วง พ.ศ. 2539 เกิดน้ำท่วมใหญ่บริเวณคลองบางน้อย
# ทลฮารือบัง
ทลฮารือบัง  เป็นรูปปั้นหินแกะสลักขนาดใหญ่พบที่เกาะเชจู ทางใต้สุดของประเทศเกาหลีใต้ นับถือกันเป็นเทพอารักษ์และเทพแห่งการเจริญพันธุ์ แกะสลักจากหินบะซอลต์ที่รูพรุนหรือหินภูเขาไฟสองตัวคู่กัน มีความสูงราวสามเมตร รูปปั้นมีดวงหน้ายิ้มแย้ม ดวงตาโตไม่มีรูปม่านตา จมูกกว้างและยาว มือทั้งสองวางอยู่บริเวณหน้าท้อง แต่วางแขนไม่เท่ากัน สวมหมวกที่มีลักษณะคล้ายกับลึงค์หรือเห็ด ถูกตั้งไว้นอกประตูเพื่อป้องกันปีศาจร้าย ใน พงศาวดารทัมนา ซึ่งเป็นเอกสารโบราณของเกาะเชจู ระบุว่ามีการแกะสลักทลฮารือบังตัวแรกใน ค.ศ. 1754

ทลฮารือบัง ประกอบด้วยคำว่า ทล  แปลว่า หิน กับคำเชจูว่า ฮารือบัง  แปลว่า ปู่ หรือผู้อาวุโส ซึ่งตรงกับคำว่า ฮาราบอจี  ในภาษาเกาหลีมาตรฐาน เมื่อนำคำมารวมกันจะแปลว่า หินปู่ เพื่อเป็นการให้เกียรติ ก่อนหน้านี้ถูกเรียกว่า พ็อกซูมอรี  มูซ็องมก (,) และ อูซ็องมก (,) ซึ่งใช้เรียกในท้องถิ่นต่าง ๆ บนเกาะเชจู ขณะที่ พงศาวดารทัมนา เรียกรูปแกะสลักนี้ว่า องจ็องซ็อก (,) แต่ปัจจุบันไม่มีผู้เรียกด้วยชื่อดังกล่าวแล้ว